Υλικό Φυσικής-Χημείας	Κινηματική
Μελετώντας τις κινήσεις τριών σωμάτων.
[image: ]Στο διπλανό διάγραμμα δίνεται η θέση τριών σωμάτων, τα οποία κινούνται ευθύγραμμα, στον ίδιο δρόμο, σε συνάρτηση με το χρόνο. Με βάση πληροφορίες που μπορείτε να αντλήσετε μελετώντας το διάγραμμα, να απαντήσετε στις παρακάτω ερωτήσεις, δικαιολογώντας τις απαντήσεις σας.
i) Ποιο σώμα μετακινήθηκε περισσότερο στο χρονικό διάστημα 0-t1;
ii) Τι κίνηση πραγματοποιεί το Γ σώμα;
iii) Περιγράψτε την κίνηση του σώματος Α.
iv) Τη στιγμή t1 μεγαλύτερη κατά μέτρο ταχύτητα έχει το σώμα:
 α) Α,	β) Β,	 γ) Γ,	 δ) έχουν ίσες ταχύτητες και τα τρία σώματα.
v) Μεγαλύτερη μέση ταχύτητα (κατά μέτρο) στο χρονικό διάστημα 0-t1 έχει το σώμα:
α) Α,	β) Β,	 γ) Γ,	 δ) έχουν ίσου μέτρου μέσες ταχύτητες και τα τρία σώματα.
Απάντηση:
[image: ]Η μετατόπιση κάθε σώματος είναι Δx=xτ-xα=0-x1=-x1 και προφανώς και τα τρία σώματα μετατοπίζονται το ίδιο.
Στο διάγραμμα που μας δίνεται, η γραφική παράσταση της θέσης του σώματος Γ, σε συνάρτηση με το χρόνο, παρουσιάζει σταθερή κλίση, συνεπώς το σώμα έχει σταθερή ταχύτητα. Η κίνησή του είναι δηλαδή ευθύγραμμη ομαλή.
[image: ]Παίρνοντας την κλίση στο διάγραμμα x-t, μπορούμε να διαπιστώσουμε ότι με το πέρασμα του χρόνου η καμπύλη γίνεται πιο απότομη, πράγμα που  σημαίνει ότι το μέτρο της ταχύτητας αυξάνεται. Να σημειωθεί ότι η τιμή της ταχύτητας αυτής είναι αρνητική, το σώμα δηλαδή κινείται προς την αρνητική κατεύθυνση.
Τη μεγαλύτερη κλίση τη στιγμή t1 την παρουσιάζει η καμπύλη του Α σώματος, το οποίο έχει και ταχύτητα μεγαλύτερου μέτρου. Δεύτερο στη σειρά έρχεται το Γ σώμα, ενώ τη μικρότερη κατά μέτρο ταχύτητα έχει το Β σώμα. Σωστό το  α).
Η μέση ταχύτητα κάθε σώματος είναι ίση με:

[image: ]
Όπως και τα τρία σώματα μετατοπίζονται εξίσου στο χρονικό διάστημα 0-t1, συνεπώς έχουν ίσες μέσες ταχύτητες. Σωστό το δ).
Σχόλιο:
Στα σχήματα έχουμε σχεδιάσει τις κλίσεις των γραφικών παραστάσεων, κάποιες χρονικές στιγμές, φέρνοντας την εφαπτομένη στη καμπύλη και μια ημιευθεία παράλληλη στον οριζόντιο άξονα x. Προφανώς οι γωνίες που προκύπτουν είναι αμβλείες, οπότε μας είναι ευκολότερο να δουλέψουμε με χρήση της παραπληρωματικής γωνίας θ, όπου:
εφφ=-εφθ
Στην περίπτωσή μας δηλαδή η γωνία θ είναι οξεία, έχοντας θετική εφαπτομένη, ενώ η γωνία φ αρνητική, πράγμα που σημαίνει ότι τα σώματα έχουν αρνητικές ταχύτητες.

Eneidn To va poipaleoal npaypata, ivar Kahd yia GAouG.

